Георги П. Варналиев с псевдоним Морел е български общественик и революционер, деец на Вътрешната македоно-одринска революционна организация.

Биография 
Георги Варналиев е роден във Велес, тогава в Османската империя. Завършва четвърти клас в българската мъжка гимназия в Солун. През 1895 година преподава в Кичево и същевременно е член на първия революционен комитет на ВМОРО там. След това преподава във родния Велес, после в Радовиш. Там е председател на местния революционен комитет и като такъв представлява Радовишкия революционен район на Солунски конгрес на ВМОРО от 1903 година, когато е взето решение за вдигане на Илинденско-Преображенското въстание. След Балканските войни (1912 – 1913), към края на 1913 година и началото на 1914 година е кмет на Струмица, наследен от Илия Каратанев. Продължава да живее в Струмица, където преподава. Умира на 30 май 1919 година.

Вижте също 
 Александър Варналиев
 Андрей Варналиев
 Иван Варналиев
 Йордан Варналиев

Бележки 

Родени във Велес
Български революционери от Македония
Дейци на ВМОРО
Български просветни дейци от Македония
Български общественици от Македония
Български учители
Незавършили ученици в Солунската българска мъжка гимназия
Починали в Струмица
Български кметове на селища, били под българска власт